University of Technology, Mauritius

De University of Technology, Mauritius (UTM) be public research varsity insyd Mauritius. De main campus dey lie insyd La Tour Koenig, Pointe-aux-Sables, within de district of Port-Louis. Na dem found am following de government of Mauritius approval of de setting up of de University of Technology, Mauritius insyd January 2000 den de proclamation of de University of Technology, Mauritius Act for 21 June 2000. UTM be member of de Association of Commonwealth Universities wey dem list am insyd de Commonwealth Universities Handbook den insyd de International Handbook of Universities. UTM be member of de Southern African Regional Universities Association (SARUA) – network of public varsities insyd de SADC region. Organisation De setting up of de varsity begin plus de merging of two public training institutions, de Mauritius Institute of Public Administration den Management den de State Information Training Centre into schools. De School of Business Informatics den Software Engineering, de School of Public Sector Policy den Management den de School of Sustainable Development Science cam turn operational insyd September 2000. De varsity start restructuring process insyd September 2008. Na dem respectively rename schools as School of Innovative Technologies den Engineering, School of Business Management den Finance den School of Sustainable Development den Tourism. In-company training be part of de curriculum insyd de tourism management programmes. Edey offers programmes for part-time den distance basis top as well as flexible entry den exit points. Chaw of de programmes be occupationally anaa vocationally directed, for example, banking den finance, tourism management den marketing, den software engineering. Edey offer short course programmes such as full-time course give higher executive officers for 15 weeks. For dis orientation den approach insyd edey differ from traditional varsities insyd de SADC. Dem recognise am internationally. Courses dey run within de main campus insyd La Tour Koenig den ein satellite centres insyd La Tour Koenig, Bell Village den Moka. De building of fresh campus near Moka, be underway make e sustain ein expansion. UTM tuition fees be non-subsidised, as oppose to de University of Mauritius (UoM). Tertiary Education Commission study reveal say de percentage of students dem satisfy plus respect to course delivery na ebe higher for UTM as dem compare to UoM. Schools School of Innovative Technologies den Engineering De three principal degree courses be de BSc (Hons) Computer Science plus Network Security, BSc (Hons) Software Engineering, Telecommunication Engineering, Electrical Engineering, den BSc (Hons) Business Information Systems. School of Business Management den Finance De School of Business Management den Finance dey deliver education, training, research den consultancy insyd areas of Public Policy den Management, Public Administration, Human Resource Management, Financial Management, Business Administration, Banking den International Finance den Communication. De school get 700 students enroll for ein full-time den part-time programmes wich dem deliver by 70 full-time den part-time academic staff. School of Sustainable Development den Tourism De School of Sustainable Development den Tourism dey cater for Tourism, Sustainable Development den Environmental Sciences. Dem sign MoU plus de Hotel School of Mauritius for UTM students make dem benefit from dema facilities for practical sessions. In-company training, especially for hotels insyd dey part of de curriculum. School of Health Sciences Dem form de School of Health Sciences wen Anna Medical College enter into agreement plus UTM for de award of MBBS (Bachelor of Medicine den Bachelor of Surgery) programme wey dey line plus de curriculum base for dat of de Medical Council of India top den approve by de Academic Council of de varsity. Dem register den accredit de Bachelor of Medicine den Bachelor of Surgery programme by Tertiary Education Commission, Mauritius. Research De Research Degree Committee be responsible for research degrees. Dem dey encourage staff make dem pursue doctoral degrees. Insyd 2008, na der be 30 MPhil/PhD candidates for full-time den part-time basis top. De areas of research dey include management, tourism, applied mathematics, modelling den sustainable development. Affiliations den partnerships UTM establish academic partnerships companies lyke Microsoft, InterSystems, SAP, Oracle Corporation den Sun Microsystems. Dem sign Memorandum of Understanding (MoU) plus de Mauritius Information and Technology Industry Association (MITIA) den de National Computer Board (NCB) make dem dey foster pool of ICT professionals dem qualify. De varsity get links plus de Hotel School of Mauritius den Constance Academy make dem deliver tourism courses den de Mauritius Institute of Education (MIE) make dem offer Bachelor insyd Education degrees. Since June 2009, de varsity affiliate plus Dr D Y Patil Medical College make e award postgraduate medical degrees insyd General medicine, Surgery, Pediatrics, Gynecology, Orthopedics, Radiology, Anesthesia, Psychiatry, Ophthalmology, Skin den VD. References External links The University of Technology, Mauritius Act